**09.01.2023(2).**

**E-pasta nosaukums**

Ārstniecības iestāžu saraksts, kas nodrošina veselības aprūpi mājās

**E-pasta teksts**

Nacionālais veselības dienests (turpmāk – Dienests) nosūta ārstniecības iestāžu sarakstus, kas nodrošina veselības aprūpi mājās no 2024.gada 1.janvāra konkrētajā novadā vai valsts pilsētā (skatīt pievienotos dokumentus). Saraksti pieejami arī Dienesta tīmekļa vietnē: <https://www.vmnvd.gov.lv/lv/veselibas-aprupe-majas>

Saraksti ar ārstniecības iestādēm, kas nodrošina medicīnisko rehabilitāciju mājās, pieejami Dienesta tīmekļa vietnē: <https://www.vmnvd.gov.lv/lv/mediciniska-rehabilitacija>

Dienests atgādina, ka veselības aprūpi mājās sniedz, ja personai nepieciešams ambulatorais veselības aprūpes pakalpojums, bet medicīnisku indikāciju dēļ tā nespēj ierasties ārstniecības iestādē šī pakalpojuma saņemšanai.

Veselības aprūpes pakalpojumus mājās persona saņem, ja ir ģimenes ārsta vai ārstniecības iestādes nosūtījums pēc izrakstīšanās no stacionārās ārstniecības iestādes vai dienas stacionāra, kurā ir norādīts:

- diagnoze, kuras dēļ nepieciešama veselības aprūpe mājās;

- diagnoze, kuras dēļ ir pārvietošanās traucējumi;

- ārstējošā ārsta norādījumi veselības aprūpei mājās, tai skaitā medikamentu lietošanai;

- laikposms, kurā jānodrošina veselības aprūpe mājās.

Lai saņemtu medicīniskās rehabilitācijas pakalpojumus, nepieciešams fizikālās un rehabilitācijas medicīnas ārsta nosūtījums, ar pievienotu medicīniskās rehabilitācijas plānu.

No 2024.gada 1.janvāra papildus sarakstos minētajām ārstniecības iestādēm arī ģimenes ārstu prakses ir tiesīgas nodrošināt veselības aprūpi mājās praksē reģistrētiem pacientiem.

